54 Cinis

Homo comparatur cinerem propter finalem resolucionem, quia omnia combustibilia, quantumcumque lucida et feruida, per ignem finaliter, tamen, resoluuntur in cineres. Sic homo, quantumcumque hic potens et splendidus, in cinerem, tamen, resoluitur, Job 34[:15]: Deficit *omnis* caro, *et homo in cinerem revertetur*. Precipue, tamen, peccatorum comparatur cineri, quia sicut cinis est deformis ad intuendum, amarus ad gustandum, facilis seu fragilis ad dispergendum, difficilis ad recolligendum. Sic peccator vilis est in morte, amarus quo ad mores, facilis ad cadendum, difficilis ad resurgendum.

Vnde, solebant antiquitus homines dolentes et penitentes aspergere secule, sicut contigit de Thamar post concubitum cum fratre, 2 Reg. 13[:19]. Et Mardocheus quando audiuit edictum de interfeccione Iudeorum, Esth. 4[:1]. Et rex Niniue audiens de subuersione, Jonah 3[:6]. Et Job 42[:6]: *Iccirco me reprehendo, et ago penitentiam in fauilla et cinere*. Quia approbat Christus, Matt. 11[:20-21]: Quando dixit *civitatibus, in quibus* fecerat miracula et cum non penituerunt: *Ve tibi Corozain, ve tibi Bethsaida*, etc., vsque *in cinere et cilicio penitenciam egissent*. Cineres nempe celati per aquam, et sic in lexiuam redacti habent mundificatiam. Sic memoria nouissime cineracionis transiens per aquam lacrimarum mundat cor, Heb. 9[:13]: *Cinis vitule aspersus*, scilicdet, in aqua penitencie, *inquinatos sanctificat.*

¶ Ecclesia non consecratur /fol. 17va/ sine cinere. Secundum Philosophum, 8, *De animalibus,* ca. vltima, dicit quod aues que non possunt bene volare confrigant se in cineris et quasi se balneant, ut galline et passeres. Sic debent peccatores qui non possunt volare ad Deum propter pondus deprimens.

¶ Figura ad hoc, Leu. 1[:16], quando auis offerebatur vesicula et penne, debent sepeliri *in loco* vbi *cineres* recondi solebant, quia vanitas uite nostre, que per vesiculam designatur, et tibi instabilitas, que per penam figuratur, debent recondi cum memoria nostre incineracionis et mortis. Et sicut per cineres aqua dulcis fit amara, sic cogitacio peccatorum que aliquando fuit dulcis, sic in penitencia amara.

¶ Item, mercatores comminuunt aurum in puluerem et commiscent in cineribus quando transeunt per terras ne in latronibus percipiatur. Sic debet penitens graciam suam abscondere hic sub cinere humilitatis.

¶ Item, nota quod mustela, optime armatur contra basiliscum si comedit rutam amaram et aspersus. Sic cinere basilici morti, sic amara penitencia et mortis memoria valent contra peccatum. Vnde Bernardus, libro primo, *De consideracione*, salubris copula cum te cogitas summum pontificem pariter et vilissimum cinerem.

¶ Item, quando templum debet consecrari set pauimentum cinere aspergi, ut sic sit crucis capax, sic cor hominis peccatis induratum debet mortis memoria affici.

¶ Item, cinis est subtilis et signat confessionem.

¶ Nam cineribus bene lauatur et purgatur vas, Num. 4[:13]: *Altare* mundabitis *cinere*.

Item, cinis est mobilis et designat satisfacionem obediencie. Vnde, et Elias comedit *panem subcinericium,* [3 Reg. 17:13]. *Ambulauit in fortitudine illius vsque ad montem Dei,* [3 Reg. 19:8].